LidanRubinov/Halacha-QA huggingface dataset:
שאלה: לפרק שקע מכלי חשמלי: ראיתי הרבה לוקחים כלי חשמלי, וכדי לפוטרו מטבילה מפרקים את השקע שלו. זה עוזר? הרי הרמב"ם מצריך שיפסד צורתו.
תשובה: אם זה דבר שכל אחד יכול לעשות, זה לא נקרא פירוק כי יש צורך במלאכת אומן. אם זה דבר שיש צורך במומחה, זה נקרא פירוק. בכלים שהסיכון שההטבלה תפגע בכלי נמוכה מאוד, כגון: קומקום חשמלי, אפשר להטביל ולייבש בשמש. לעומת זאת, בכלים שהסיכון לפגיעה ממשי, אפשר לנהוג כך: להביא במתנה לנכרי ולהשאיל זאת ממנו לשימוש. כלי כזה פטור מטבילה.
שאלה: כשרות מרכיבי M M: קראתי כאן ששוקולד M M ללא חותמת אינו כשר. רציתי לשאול: נכון שהוא לא יוצר בפס שהושגח במיוחד (כנראה) אבל עברתי על המרכיבים וכולם חלביים צמחיים. אז מה יכול להיות לא כשר? הרי יש סדר וניקיון מסוימים כמו בכל מפעל,והסבירות שסתם כך יתערבב שם מוצר מבחוץ שאינו כשר היא נמוכה. מלבד זאת,הבנתי שהקהילה היהודית המקומית בכל מקום בחו"ל מפרסמת מוצרים כשרים שאין עליהם חותמת כלשהי. יכול להיות שהמוצר פורסם ברשימה כזו והוא כשר, ואולי אנחנו מחמירים לשווא? השאלה נשאלה בהמשך לשאלה "כשרות של שוקולד שהכשרות מודבקת על מדבקה"
תשובה: ב"ה שלו-ם וברכה, הוודאי שמו כן תהילתו. קיימת אפשרות שבחלק מהשוקולד מערבים שומן לא כשר. לשם דוגמה, במיונז מערבים חומץ ויתכן שהוא לא כשר כי הוא עשוי מיין נסך. לפעמים מכשירים קו ייצור לייצור כשר שבו משנים את המרכיבים למרכיבים כשרים וכל השנה המרכיבים לא כשרים למרות שאין שינוי בכיתוב של המרכיבים. לפעמים באותו מפעל מייצרים גם מוצרים לא כשרים ומשתמשים באותו קיטור חוזר, לכן גם המוצרים שמרכיביהם כשרים - לא כשרים. רבנויות מקומיות אמורות לבדוק את המפעלים לפני שמכניסות אותם לרשימת מפעלים כשרים. לכן כל זמן שלא ידוע לי שהמפעל נבדק ואושר אין להתיר לאכול ממוצריו. הרב חגי בר גיורא
שאלה: טבילת כלי אלומיניום: האם כלי אלומניום פטורים מטבילה מאחר ולא מוזכרים בתורה וגם לא היו בזמן גזירת ח?
תשובה: אלומיניום זה מתכת, וצריך טבילה דאורייתא.
שאלה: לטבול מכלי שתיה גדולים: לפי הבא"ח (צו, אות טו. ופרשת מטות, שנה שניה, אות ה) האם מיכלים ענקיים ששמים בהם משקאות בחדר אוכל גדול ולא שותים מזה ישירות, חייבים בטבילה? והאם חייבים עם ברכה?
תשובה: נראה לי על פי הידוע, שכלי גדול כ"כ שא"א להזיז אותו אם הוא מלא איננו מקבל טומאה, ויהיה פטור גם מטבילה. ומה שכתב הבא"ח מדובר בכלים גדולים אך אינם גדולים מאוד ואותם יש להטביל. ועיין בפרשת מטות שנה שניה אות ח', ואם רוצה להחמיר יעשה ככתוב שם באות י"א.
שאלה: לטבול תבניות אפיה: תבניות אפיה שבתנור שנמצאות קבוע בתנור חייבות בטבילה עם ברכה? על פי שיטת הבא"ח.
תשובה: אם הן תבניות שמוציאים ומכניסים בתנור, הן צריכות טבילה
שאלה: טלית לקורא בתורה במנחה: קורא בתורה במנחה מחוייב בטלית, גם בבית כנסת שבו לא נהגו שהקורא מתעטף בטלית או שזה לפי מנהג המקום? השאלה נשאלה בהמשך לשאלה "טלית לקורא בתורה"
תשובה: מנהג ישראל שהקורא והעולה מתעטפים בטלית. ייתכן שהיו מקומות שלא חייבו טלית למי שלבוש בגד עליון כמו מעיל וכדו'.
שאלה: חינוך לתפילה לילד עם נפש ליטאית: לכבוד הרב איך מחנכים ילד בן 11 לנושא של תפילה כשנפש שלו היא יותר ליטאית, מה שנקרא, כך שחצי מהתפילה הוא חולם?
תשובה: אם הצד החזק אצלו זה לימוד, אזי שילמד כל שבוע פסקה אחת מהתפלה. כך לבסוף יתעסק גם במצווה עצמה.
שאלה: צחוק של שרה אימנו: לכאורה אנו מכירים במידות הרחמים, שהקב"ה הוא ארך אפיים אפילו לרשעים. לעומת זאת אנו רואים כלפי שרה אימנו מדת הדין מתוחה עליה על חטא, שלולי פירושו של רש"י ותרגום אונקלוס, לא היינו יכולים להבחין בין הצחוק שלה על בשורת לידת יצחק, לבין השמחה של אברהם על אותה בשורה. למה זה כך? אשמח גם למקורות ללימוד בנושא.
תשובה: לשואל אכן בורא עולם   א-ל מלא רחמים הוא ורחמיו על כל מעשיו, אך יחד עם זאת ה' מדקדק עם הצדיקים כחוט השערה, וכשם שאב רחמן, אם אינו מציב לילדיו גבולות ברורים, מתוך רגשי רחמים, הריהו פוגע בחינוכם, כך הקב"ה מתוך רחמים גדולים, מדקדק עם הקרובים אליו כחוט השערה. באשר להבחנה בין צחוקו של אברהם לצחוקה של שרה. הרמב"ן (בראשית יז, יז) מביא שתי ראיות לכך שצחוקו של אברהם היה מתוך שמחה ולא מתוך לגלוג (ראה גם דברי רבנו בחיי): א. שהרי ה' צוהו לקרוא את שם בנו יצחק על שם הצחוק שצחק, וזה סימן שהצחוק שלו היה מתוך אמונה ושמחה. ב. אחרי שאברהם קרא לו יצחק, כפי שהצטווה, אמרה שרה: "יפה קרא את שמו יצחק, כי צחוק עשה לי אלקים". צחוק זה אחרי לידת יצחק ודאי היה מתוך שמחה, ואם כן הצחוק של אברהם גם היה מתוך שמחה. שאלה זו נשאלה גם על ידי אור החיים הק' (בראשית יח, יג), וזו לשונו: "להיות שמצינו בפרשה הקודמת כי אברהם גם כן צחק כשאמר לו ה' בשורת הזרע דכתיב (פ' י"ז) 'ויפול אברהם וגו' ויצחק', ולא ראינו שהקפיד ה' על שצחק אברהם, ויאמר האומר - מה נשתנית צחיקת שרה מצחיקת אברהם? ומצינו לאונקלוס שנתכוון לתרץ זה במה שתרגם צחיקת אברהם 'וחדי וצחיקת שרה וחייכת', אבל על מי סמך הקב"ה להבין ב' פירושים משונים בתיבה אחת? אכן הנכון הוא כי הקב"ה דקדק בדבריו טעם הקפדתו על שרה ולא על אברהם, ותמצא כי אברהם בעת הבשורה צחק מה שאין כן שרה לא צחקה בעת שנתבשרה, אלא בעת שראתה עדנה, כאומרו 'ותצחק שרה וגו' אחרי בלותי היתה לי עדנה', הרי זה מגיד כי לא נתאמת אצלה הבטחת הלידה עד שראתה השינוי, ועל זה הקפיד ה', והוא אומרו 'למה זה צחקה', פירוש על צחוק זה אני מקפיד ולא על צחוק שלך.". כלומר אברהם צחק בשעה ששמע את הבשורה, ואילו שרה צחקה רק אחרי שראתה שחזר לה אורח כנשים. משמע, שעד אותו זמן לא האמינה בנבואת הקב"ה. נאמנה
שאלה: תיקון חשמל על ידי ילד - המשך: לרב על התשובה. האם להרים את הפיוז על ידי שינוי לא הופך את הכל לדרבנן? לכאורה, ילד יכול לעשות בשביל עצמו גם בקור רגיל או אפילו אם יש חושך והוא מפחד מהחושך? השאלה נשאלה בהמשך לשאלה "תיקון חשמל על ידי ילד"
תשובה: מטרת הרמת הפיוז היא הפעלת כל המכשירים שחלקם אסורים מהתורה. ובכלל, מכשירים רבים מחמירים את הבעיה.
שאלה: בעל תשובה ספרדי שרוצה להתפלל אשכנז:! אני ואשתי לעתיד בעלי תשובה. אישתי היא אשכנזיה-אמריקאית ואני ספרדי (ההורים שלי שניהם נולדו בארץ וגם הסבא וסבתא שלי מצד האמא נולדו בארץ- אביה של סבתא שלי נולד ברוסיה ואמא של הסבתא שלי נולדה ביוון. הוריו של אבי נולדו בטורקיה). עכשיו מאחר ואני בעל תשובה אני יכול להתחיל להתפלל אשכנזי ולקבל עליי הלכות של האשכנזים (משנה ברורה)? מאחר וזה מאוד יקל עלי ועל אשתי ועוד יש לציין כי מאחר ואני בעל תשובה אז אין את עניין אל תיטוש תורת אמך?
תשובה: היכן אומר המשנ"ב שבעל תשובה ממוצא ספרד יכול לקבל על עצמו מנהגי אשכנז? נכון שלא נהגת כמנהג ספרד אך מנהג אבות אבותיך הוא ספרדי. אתה יכול לקבל על עצמך את חומרות האשכנזים והספרדים. משום בית עשה מה שטוב לבית.
שאלה: פתיחת   סגירת כלוב בשבת: ה והברכה. יש לנו בגינה 2 ארנבות בתוך כלוב, האם מותר לשחרר את הארנבות מהכלוב בשבת לגינה ולאחר מכן להכניסן שוב לכלוב?
תשובה: זהו איסור צידה ואסור בשבת.
שאלה: מצות מעקה בבנין של נכרים: לכבוד הרב שליט"א בבית משותף של נכרים והגג של ישראל - האם חייב הישראל במעקה לגגו? המדובר בגג שהגישה אליו אפשרית בקלות, ויש לדיירים (הערבים) זכות שימוש מסוימת בגג, בדיקה ותיקון לדודי שמש וכד - השאלות: א) אם יש חיוב לבעל גג שאינו בעל הבית? ב) האם גג שאין בו שימושים תדירים חייב? ג) האם חובת מעקה שייכת כלפי דיירים שאינם יהודים? בכבוד וב מראש
תשובה: א) ייתכן ובמקרה זה אין חיוב מעקה לבעל הגג כיוון שאינו בעל הבית. ב) כאשר אין עושים בגג שימוש תדיר, אין חובת עשיית מעקה. ג) חובת עשיית מעקה אינה שייכת כלפי דיירים שאינם יהודים. בשורות טובות
שאלה: אוכל טריפה לחתולים: האם מותר לתת לחתול אוכל טרף (בשר וחלב ביחד) מפחית שימורים שמיוחדת לחתולים?
תשובה: וברכת ד' אפשר לתת, מלבד חלב ובשר בהמה שבושלו יחד. בשר עוף וחלב מותר אפילו בושלו יחדיו, ויש אוסרים אם בישל בשר עוף וחלב יחד. אבל אם רק שם אחד ליד השני לכו"ע אין בעיה. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: חלום על אמא שנפטרה: יש לנו ידידה שנמצאת בטיפולים עקב המחלה ל"ע. אמא שלה נגלית אליה בחלום מזה תקופה, ונראית לה בסיטואציות שליליות. היא מאד מודאגת, לפי התחושה שלה, לא טוב לאמא. היא שואלת האם יש תפילה וכדו שאפשר להרגיע את הנשמה של אמה. לאחר פטירת אמה אמרו עליה קדיש בבית הכנסת (היא שילמה ורשמו את השם בבית הכנסת, לא מישהו מהמשפחה אמר). ב מראש! יש לכם שירות חשוב ביותר! במיוחד כשאנחנו בחו"ל.
תשובה: טוב להדליק נר לע"נ אמה בכל יום שחולמת, ולפני הדלקת הנר תתן צדקה ותאמר שהצדקה והדלקת הנר הם לעילוי נשמתה. ואם תוכל תקרא פרק ט"ז בתהילים.
שאלה: נטילת ידיים: מה סדר נטילת ידיים וברכות ("אשר יצר" ו"על נטילת ידיים") אם יצאתי מהשירותים ואני מתכוון לאכול לחם מיד?
תשובה: הדרך הטובה ביותר היא לשטוף את הידיים בברז ולברך אשר יצר. לאחר מכן, לגעת במקום מלוכלך וליטול ידיים עם נטלה לסעודה.
שאלה: האם יש סיבה מוצדקת לפחד?: שמעתי ביטוי "מי שמאמין לא מפחד" ואינני יודע אם הוא נכון, אבל אני, דווקא מכיוון שאני מאמין, אני מפחד מאוד. אני כל הזמן חושש שאנשים מאחלים לי דברים רעים, חושבים עליי מחשבות רעות ומקללים אותי. אני סובל נורא מכל הנושא הזה ובכל מקום שאני נמצא בו אני חושש שאנשים מסתכלים עליי ומאחלים לי דברים רעים. מה עליי לעשות? האם יש באמת דרך רצינית לברר האם קיללו אותי? אני חי בחוסר וודאות וזה מאוד מפחיד. הייתי רוצה לדעת האם אני באמת מקולל (חס וחלילה) או לא ומה יש לעשות בנידון. אני רוצה להפסיק לפחד מהדברים הללו. אודה לעזרתך
תשובה: מי שמאמין מפחד רק מהקב"ה. מי שלא מאמין מפחד מהרבה דברים ולא מפחד מהקב"ה. ומי שמאמין, מאמין שכל מה שקורא לו זה סייעתא דשמיא. הגברת האמונה מסירה פחדים זוהי התרופה העיקרית ברמת הנפש.
שאלה: מחלוקת לגבי שימוש בנרות חנוכה: לרב 1- הריטב"א כותב: אמר רבא וצריך נר אחרת להשתמש לאורה כדי שלא להשתמש לאור חנוכה כלל ואפילו לשוח" עכ"ל. אך המאירי כותב: "וראיתי רבנים עומדים שם ליד הנרות ומדברים עם חבריהם בלא נר אחרת". האם זה מחלוקת, האם מותר לדבר ליד הנרות? 2- שער-הציון כותב, שמותר ללכת לאור הנרות שלא יתקל ויפול שיש חושך. האם לריטב"א יהיה אסור? 3- לחמם את אצבעותיו ליד הנרות, לכו"ע יהיה אסור?
תשובה: א) אין איסור בדיבור ליד נרות חנוכה כיוון שאפשר לדבר באותה מידה גם בחושך. ב) גם הריטב"א סובר שמותר ללכת לידם במקרה זה. ג) חימום ידיים ליד הנרות וודאי אסור. בשורות טובות
שאלה: שוברי מתנה שנמצאו בפנימייה: הרב, אני לומד בישיבה שבה לומדים גם תושבי חוץ. אתמול סדרנו חדר של תושב חוץ שבא לבקר בישיבה ועזב לפני חודש. במהלך סידור החדר מצאנו שתי שוברים לארוחת בוקר מתנה (שכנראה התושב חוץ קיבל מחברת התעופה שבה נסע כתור פיצוי על עיכוב הטיסה). לאותו תושב חוץ יש אח שלומד בישראל. האם מותר לקחת את השוברים האלה ולהשתמש בהם או שצריך להחזיר אותם לתושב החוץ או לאח שלו?
תשובה: אם נראה שהבעלים השאיר בכוונה את השוברים, כגון: אם השוברים נמצאו גלויים בארון, הרי שהוא הפקיר את השוברים. אולם אם נראה ששכח את השוברים, כגון אם השוברים נמצאו טמונים תחת שמיכה, ייתכן והוא לא התייאש מהם, ולכן צריך לפנות למאבד ולשאול אותו אם הוא חפץ בשוברים. הרב נריה צבי
שאלה: להשתמש בנרות חנוכה: לרב המאירי, וכן בעל המאור, כותבים שאפילו לקריאת ספר או לסעודת שבת אסור להשתמש לאור נרות חנוכה. האם דבריהם עולים בקנה אחד עם שער הציון שכותב שמותר ללכת לאור נרות חנוכה כדי שלא יכשל כי לא מחוייב לעצום את עיניו, והרי הראשונים הנ"ל כותבים שאסור לאכול סעודת שבת מול נרות חנוכה וכנראה כוונתם שרואה מה הוא אוכל?
תשובה: ישנו הבדל בין הליכה לאור נרות חנוכה לאכילה לאורן. כאשר אוכל לאור נרות חנוכה נהנה ממש מאורם כיוון שעל ידי אור הנרות יכול להבחין מה הוא אוכל. בשורות טובות
שאלה: האם לחגוג סיום מסכת: בעלי נמצא עכשיו בדפים האחרונים של המסכת ב"ה. בסיום מסכת זו הוא יסיים את הש"ס -גמרא. שעלתה השאלה האם לחגוג את הסיום. בעלי אמר שהוא לא רוצה לחגוג, כי הוא לא רוצה לספר לאף אחד. אני חשבתי שזו סיבה מצוינת לחגוג שמחה של מצווה יומיומית ובסיסית בחיינו ב"ה. היה לבעלי מחשבה של אולי כן לחגוג כי אולי זה יעודד אחרים לעשות זאת גם. אבל בעקרון הוא נוטה לא להגיד על ה"סיום". חשבתי אולי על פשרה, לצרף את המסיבה לסעודת מצווה אחרת, כגון: ברית ב"ה. אשמח לדעת מה הרב ממליץ? מה ראוי וכדאי לעשות?
תשובה: בית עדיף. אך ללא סיבה זו ראוי לחגוג. צירוף לשמחה אחרת הוא רעיון טוב.
שאלה: הדלקת נרות חנוכה לבני ספרד שמתארחים: לרב 1- בני ספרד שאלוני במקרה שההורים מגיעים מחו"ל אליהם לביקור בחנוכה וישהו אצלם כמה ימים באכילה ושינה. המטוס מחו"ל ינחת ב-8 בערב והבן רוצה להדליק בזמן ואחרי שהוריו יגיעו אליו גם הם ידליקו לעצמם עם ברכה. האם זה מותר לבני ספרד שנוהגים שבכל בית אחד מדליק? 2- אדם ספרדי שמתארח אצל קרובי משפחה. הוא יוצא מביתו הוא גר לבד לפני פלג המנחה ויגיע לקרוביו ב-7 בערב. האם יכול להדליק לעצמו כשיגיע קרוביו כבר הדליקו? 3- אם קרוביו שהדליקו ב-5 כיוונו עליו כאשר באותה שעה הוא היה בנסיעה,זה פטר אותו? לרב
תשובה: יש להדליק בזמן. מכיון שהם לא היו בני בית בזמן ההדלקה, כי הם גרים בחו"ל ובפרט שהם הורים שיש להם בית אחר, הם חייבים להדליק בעצמם.
שאלה: צלייה ברשת כבד: לרב אבקש את הכרעת הרב. האם יש סיבה להמנע מלצלות דברים בשריים או פרווה על רשת מתכת ששם צולים כבד, ומדוע?
תשובה: הכבד היה טרף לפני צלייתו, ולכן יש ללבן את הרשת בה צלו את הכבד ליבון חמור.
שאלה: ללמוד תורה או להדליק נר חנוכה: לרב רציתי לשאול לגבי חנוכה הקרב ובא. אני חייל ומשרת כל יום עד הערב, ובחנוכה זה בערך עד 45 דקות לאחר צאת הכוכבים ואז אני מסיים, מה שנקרא יומיות. בדרך כלל יש לי 2 אפשרויות מה לעשות בערב: א. ללכת לבית מדרש קרוב וללמוד עד 22:00 ואז לישון אצל אחותי הנשואה שקרובה לבסיס ב. לחזור הביתה ואז אני מגיע לפחות ב20:00 בערב, הבעיה שיוצא יותר ביטול תורה באפשרות הזו בכמות. השאלה מה עדיף: א. ללמוד כרגיל עד 22:00 ואז להשתתף בפרוטה עם בעלה של אחותי. ב. לחזור הביתה כל יום ולהדליק נרות חנוכה ב 20:00 בערב. ב מראש!
תשובה: לאשכנזים, הנוהגים שכל אחד מדליק לעצמו, עדיף אפשרות שלישית. תלך לבית אחותך, תדליק נרות לעצמך ואחר כך תלך לבית המדרש ותלמד ותחזור לבית אחותך. ה' יצליח דרכך.
שאלה: שרות דתיים במשטרה: אנו משפחה דתית מסורתית הגרה במרכז הארץ. יש לנו 4 ילדים. הבן הגדול שלנו סיים את הצבא והחליט להתגייס למשטרה. כאשר הוא שיתף אותנו בהחלטתו,על פניו ברכנו אותו על בחירה זו אך במחשבה שניה אמרנו לו כי הגיוס למשטרה יכול להוות בעיה מבחינה דתית, מפני שבתוקף עבודתו הוא יצטרך כנראה לעבוד גם בשבתות (גם אם זה לא פיקוח נפש). לאחר מס שיחות עם בנינו החלטנו לשאול שאלת רב בכדי לדעת איך לנהוג במקרה הנ"ל. נשמח מאד לשמוע חוות דעתכם בנושא.
תשובה: במשטרה הוקם גוף מיוחד הקולט שוטרים דתיים. הם עוברים את האימונים במסגרת מיוחדת המלווה ע"י רבנים ובה לומדים גם איך להתמודד עם הבעיות הקשות בפניהן ניצב השוטר הדתי. אין להתגייס למשטרה אלא באמצעות גוף זה.
שאלה: נרות חנוכה עם ריח: לרב אריאל. אבקש את הכרעת הרב בשאלה ששאלוני בקהלתי שבה אני מורה הוראה. בני הקהילה רוצים לקנות לעצמם נרות חנוכה שבהדלקתם מפיצים ריח, ושאלוני אם אפשר להתיר זאת גם אם אין בזה הידור, אך אם מותר העיקר הדין אז שאתיר להם. א- המאירי בשבת בסכומו על איסור ההשתמשות כותב 3 סיבות: 1- מראה עצמו שמצות נר חנוכה לא חביבה לו. 2- משום שהרואה אומר שלצורכו הדליק. 3- מטעם איסור הנאה וקדושה גמורה הואיל והן זכר לנס. נראה שלפחות לפי רוב הטעמים או לכולם יהיה אסור נושא דידן. ב- היה אפשר לדמות להתיר על פי שער הציון (תרעג, יא), שמותר ללכת לאור נר חנוכה כדי שלא יפול ולא מחוייב לעצום את עיניו, דלא מקרי תשמיש. אך מלבד שמדברי המאירי מוכח לא כך, בדף כא כותב: ואפילו לקריאת ספר או לסעודת שבת אסור. בר מין דין, הרי כאן מייצרים וקונים זאת בשביל הריח ולא דומה למקרה שער-הציון. ג- הרי הב"י כותב בסוף סימן קמב ביורה דעה שאסור לשמוע כלי שיר של אלילים או להסתכל בנוי של אלילים, כי קול, מראה וריח מעילה אין אך אסורא איכא. וה"ה כאן. לכן אבקש להתייעץ עם כבוד הרב ובני קהילתי בקשו שאראה להם את תשובת הרב. לרב.
תשובה: יש מקום לדון אם זו הנאה אסורה. אך לדעתי אין לשנות מדרך ההדלקה הנהוגה בישראל. דעת הרב דב ליאור
שאלה: לשחק עם תוכי בשבת: אין צורך לרדוף אחריו, הוא בא אלי לבד. השאלה נשאלה בהמשך לשאלה אישית
תשובה: אם אכן כן, מותר להכניסו לכלוב.
שאלה: נרות חנוכה בערב שבת: שנה שעברה, נשים שהיו צריכות להדליק נר חנוכה בע"ש שאלוני את השאלה הבאה ולכן רציתי לשאול. המ"ב (תרעט) כותב שאשה שהדליקה נר שבת כבר לא יכולה להדליק נר חנוכה כיוון שהמנהג שמסתמא מקבלת שבת בהדלקתה, עכ"ל. השאלה אם למעשה נוהגים בהלכה זו כמ"ב, כי הרב אלעזרוב (שאלי ציון, יו"ד, נה) כותב: שמנהג שאישה בע"ש עושה הפס"ט עד השקיעה גם אם הדליקה נר שבת, כי הרמ"א כתב (או"ח, רסג, י), שאישה מקבלת שבת בהדלקה אא"כ התנתה ואפילו בלב סגי. ולכן אישה שיודעת שצריכה לעשות הפס"ט, בזה מגלה דעתה שלא קיבלה שבת בהדלקה, עכ"ל השאלי-ציון. ואם כן, ה"ה ממש לשאלתנו. מה דעת רבנו?
תשובה: אין דמיון בין המקרים. אישה יודעת שעליה ועליה בלבד לעשות הפס"ט, אין מי שיעשה אותו במקומה. משא"כ נר חנוכה, המצוה היא על הבית ולא אישית עליה, היא יוצאת בהדלקתו של בעלה.
שאלה: למכור פסלים לגויים: האם מותר ליהודי לעשות פסלים ולמכרם לגויים, לשם פרנסה? האם יש הבדל אם המכירה תהיה כאן או בחו"ל?
תשובה: פסל בצורת אדם, אם אינו עושהו בצורה שלימה, כגון: מחסיר אוזן או אף, מותר. לעומת זאת, צורה שלימה של אדם, למרות שזה לא נעשה לע"ז, התורה אסרה. אין הבדל בין מכירה בארץ או בחו"ל. יש תשובה ב"דעת כהן" שם הרב אומר לביה"ס "בצלאל" לאומנויות שאם הם עושים צורת אדם עליהם להחסיר אבר, למרות שתחיית האומנות חשובה, דחיית ההגשמה בה עמ"י נלחם בחרב שלופה במשך דורות, חשובה יותר.
שאלה: האם יונתן לא יכול להיות משיח: אם באמת שמו של המשיח יהיה מנחם, אז אם אקרא לבני יונתן, לדוגמא, אז בטוח שהוא לא יהיה המשיח? השאלה נשאלה בהמשך לשאלה "משיח"
תשובה: לא כתוב מפורש מי יקרא למשיח בשמו. יתכן שגם אם הורים לא קראו לילדם בשם, אם אדם קורא לעצמו בשם שמחליט זהו שמו. אולם לגופם של דברים אנו כלל לא יכולים לדעת מי יהיה משיח. לא כדאי להתעסק בדברים שאנו לא יודעים כיצד יהיו.
שאלה: אכילת כבד, מוח ולב: מה המנהג לגבי אכילת כבד, מוח, לב - כשרות מהדרין, האם יש להמנע מלאכול איברים אלה? האם יש הבדל אם זה בן ישיבה?
תשובה: אין איסור לאכול חלקים אלו כשכשרותם ברורה. אמנם לבן תורה לא ראוי לאכול אלא אם ימליצו על כך הרופאים בשבילו בגלל חולשה.
שאלה: לא כ"כ ספרדי: אבל הענייין הוא שזה לא כל כך ברור שאני ספרדי שכן יש גם צד אשכנזי. בכל מקרה אנחנו רואים הרבה ספרדים תמנים שהתקרבו לחסידות כזו או אחרת (חב"ד, ברסלב) שהם הולכים כמנהג הרבי שלהם. שהוא אשכנז אז כנראה שיש מקור לעניין. ב מראש!! השאלה נשאלה בהמשך לשאלה "בעל תשובה ספרדי שרוצה להתפלל אשכנז"
תשובה: בן עדה אחת שמצטרף באופן קבוע לקהילה מוגדרת אחרת מקבל על עצמו את מנהגי הקהילה החדשה. מדובר אפוא בקהילה מוגדרת, כגון, חסידות מסוימת. אך כבר השבתי שאם הדבר נוגע ל בית, מכיוון שבפועל לא נהגת מנהג כל שהוא ניתן לקבל את מנהגי האישה. אך המלצתי, אם אפשר, לשמור, עד כמה שהדבר ניתן, על חומרות שתי העדות.
שאלה: לברך פעמיים על טבילת כלים: האם מותר לברך פעמים ביום על טבילת כלים?
תשובה: ברכה על טבילת כלים יש לברך לפני כל פעם שטובלים כלים. מי שטובל בבת אחת כמה כלים מברך "על טבילת כלים" וטובל את כולם. אולם אם הוא הטביל כלי ולאחר זמן מה, זמן שהוא הפסק מהטבילה הקודמת, הוא בא להטביל עוד כלי הוא צריך לברך עליו.
שאלה: אורח בהדלקת נר חנוכה: אנו פה בבית המדרש הסתפקנו מאוד ונודה לרב על תשובותיו כדי שנצא מהספק. 1 - הלקט יושר (עמוד 151) מייעץ לתלמידו, שהיה מחוץ לביתו, שידליק בבית הכנסת ואומר לו שמכיון שאתה מדליק בביהכנ"ס ואשתך בביתכם אתה יוצא ממ"נ. וכן שער-הציון (תרעא, נא) מביא זאת בשם ר' ברוך פראנקל וכותב: ובכך גופו נפטר במה שהדליק בעצמו וגם בביתו מדליקין עליו. האם הם הבינו שחובת נר-חנוכה זה גם חובת גברא וגם חובת בית? 2- יוצא, שאכסנאי שרק משתתף בפרוטה יוצא ידי חובת הדלקה אבל חובת גברא לא יצא ורק יצא חובת בית ומצוותו לא שלימה? הדבר מתחזק כאשר הלקט יושר כותב: המשתתף בפרוטה אין צריך לומר הנרות הללו.
תשובה: עיקר המצוה הוא על הבית. לפי האשכנזים המהדרין מן המהדרין מדליקים כל אחד בפני עצמו אך חובת הבית נשארה במקומה. אורח שיוצא בהדלקת ביתו, כדי שבכל זאת יראה נרות חנוכה ויברך על הראיה יוצא בביהכנ"ס. אכסנאי המשתתף בפרוטה הופך להיות אחד מבני הבית ויוצא י"ח בהדלקת הבית.
שאלה: האם כדאי להכניס את בתי לגן : בתי בת שנתיים ותשעה חודשים. אני לא עובדת בשעות הבוקר ולכן מבחינתי אין לי בעיה להשאר איתה ולא להכניס אותה לגן ילדים פרטי. אני מאוד רוצה להכניס אותה לגן עירוני אך היא פיספסה שנתון ולכן ניתן להכניס אותה רק לגן פרטי וכדומה. האם יש נזק מסוים בכך שביתי תשאר איתי לעוד שנה בבית? יש לציין שיש לי 2 ילדים נוספים בני 5 ו 6 שהם מארחים לה חברה שהם חוזרים ממסגרותיהם? מראש
תשובה: אין בעיה אם תהיה איתך עוד שנה בבית.
שאלה: מחשב שנזוק ובכך בעל המחשב הרוויח כסף: שאלוני על אדם שנכנס לחנות ושפך בטעות קנקן מים על מחשב ונהרס. דקה אחר כך נכנסו פקידי מס הכנסה לבקורת. על המחשב הוא העלים מס ואם היו תופשים אותו היה משלם 7000 ש"ח, "ובזכות" שהוא הרס את המחשב שעולה 3000 הם לא עלו על על זה. כעת בעל החנות דורש מהמזיק 3000. רצו לחייב על פי תוספות ב"ק יז ד"ה זורק כלי, וכ"פ הבנין שלמה, ח"ב, ה. אך אפשר שיגיד קים לי כש"ך שפוטר, שצ, סק"א, ונפטור את המזיק. מה דעתכם?
תשובה: השופך חייב לשלם על נזק המחשב, אמנם ראוי לבעל המחשב להתפשר עמו מעט, כיוון שיצא לו הנאה ממעשה המזיק. יש לראות במעשה שפיכת המים-נזק, ולא מעשה הצלה, כמו כן אין לחייב את הבעלים לשלם לשופך על ההנאה שיצאה לו מן השפיכה, מהסיבות שלהלן: א.הראשונים דנו איך לבאר את הגמ' במסכת בבא קמא דף נח' וליישב את הסתירות בדיני מבריח ארי, מתי חייב ומתי פטור, תוס' העלו באחד מתירוציהם שהחילוק הוא בין מקום שהנזק ברי, למקום שאינו ברור, הסמ'ע הזכיר תירוץ זה בסימן רסד ס'ק ז. והנתיבות שם בס'ק ד. העלה שהוא עיקר לדינא. עפ"ז בסיפור שלנו, שהנזק אינו ברי, כיוון שבעה"ב חייב במס הכנסה כדרך העולם ה'מציל' אינו יכול לדרוש תמורה או לראות במעשיו הצלה, הדבר דומה לדברי תוס' אודות הפורע חוב חברו שפטור כיוון שחייב בחוב מדינא, וממילא אינו מוגדר ברי היזקא. ב.ההצלה אינה ברורה כיוון שדרך מס הכנסה לחזור ולבדוק במקום שלא הצליחו לברר את הנתונים הנצרכים. ג.יסוד החיוב עבור מעשה הצלה של ממון חברו הוא מצד אומדנא שבעה"ב מוכן לשלם עבור שכיר שיציל את ממונו, ובמקום בו הנזק לא החל ולא נראה לעין בזמן ההצלה, אין לחייב את הבעלים מצד אומדנא שהיה מוכן לשלם עבור הצלת ממונו שהרי הנזק עוד לא החל ולא נראה. ובציור שלנו שפיכת המים נעשתה קודם שהפקיד נכנס והגיע למשרד. ד.ההצלה נעשתה באופן יצירתי ומשונה, ולא הצלה כדרך שהעולם מצילים במקום 'צרה' שכזו, וכיוון שכן אין לחייב את הבעלים מצד אומדנא שהיה שוכר אדם לעשות זאת, כיוון שלא ברור שהיה עושה זאת. ה.יש לדון לפטור על פי דברי המרדכי שנזכר בש"ג על המרדכי סימן קסב, ונזכר ברמ'א סימן רסד, סעיף ד. שהעוסק להציל ממונו, ובדרך אגב הציל ממון חברו, פטור מלשלם, (ויש לעיין בדבר שהרי בב"ק נח, הבהמה נפלה על פירות, ומחייבים את הבעלים לשלם, ויש לחלק בין מקום שהאדם עוסק לעצמו וההצלה באה ממילא, לציור שהבהמה לקחה את ההנאה לעצמה, ולפי זה יש לדון בציור שלנו שהציל בשוגג). הסוגיא של הזורק כלי וקדם אחר ושברו, והחילוק של תוס' בין זה לזורק אבן על כלי, אינו נוגע לציור שלנו: א.כיוון שלא היה כלי מסוים שהיה ניזוק כדי שנגדיר אותו ככלי שבור, אלא מס הכנסה היו מחייבים את האדם ממון, וכיוון שאינו דבר מסוים אין לראות בו 'מנא תבירא'. ב.מצד שהנזק אצלנו קורה על ידי גורם אנושי, ובכה"ג ודאי שלא נגדיר את הדבר כשבור מראש, הדין של הגמרא מדבר על מקום שהכלי נזרק, כך שלפי חוקי הטבע הדבר עומד להישבר, משא"כ במקום שהנזק עומד להגיע מבחירת האדם. הרב מרדכי גרוס.
שאלה: המקור ללימוד תורה: הרב, אני רוצה לדעת מאיפה לומדים שצריך ללמוד תורה?? אם תוכל לענות לי כמה שיותר מהר אני ישמח :) ויום טוב :)
תשובה: הרמב"ם בהלכות תלמוד תורה פרק א,ג: "ולמדתם אותם ושמרתם לעשותם".
שאלה: שכן שהמזגן שלו מרעיש: מקרה שקרה בימי הקיץ. ראובן יש לו מזגן חלון כ-6 שנים. שמעון, שכן מתחת, החליט להוסיף מרפסת ועכשיו המזגן עושה רעש גדול לכל הבית של שמעון. הוא דורש מראובן להזיז את המזגן שמעון יכול לעשות למרפסת גג ואז הרעש ימנע אך טוען שזה יקר. ראובן אומר ששימוש מזגן בבית זה שמוש נורמלי של חיי נפש רגילים בגוש-דן, כמבואר בחזו"א, ולכן מותר לו השימוש בכל שעות היום עד שהולך לישון? מי צודק?המצב נשאר בשלו עד היום.
תשובה: הראשונים נחלקו אודות שכן שקדם והניח באופן מותר דבר שמזיק ב'גירי' המתחדש, האם יכול להשתמש בו בזמן שהוא מזיק לשכנו, שמא מה שמותר לסמוך ראשון הוא בזמן שמזיק בצורה עקיפה, משא"כ באופן שמתחדש נזק ישיר על ידי מעשיו או מעשי ממונו, (בשו"ת רעק"א תשו' רנא, האריך בעניין, וראה בנתה"מ סימן קנה ס"ק יג') הנדון שלנו דומה למחלקות זו, כיוון שהמזגן מרעיש בצורה ישירה, וכל הפעלה שלה מחדש גורם לנזק ישיר. עוד יש להוסיף את תשובת הרא"ש כלל קח, י. שבאופן שהמזיק יכול להזיז את נזקו בקלות, כך שהזזת הדבר אינו משבית את המזיק מלהשתמש בו אלא רק מרחיק אותו מעט, ולעומת זאת הניזק סובל מאוד מהדבר ואין לו יכולת הרחקה בקלות, כו"ע מודו שעל המזיק להרחיק את נזקו. (אומנם בנדון שלנו הניזק יכול לבנות גג למרפסת שלו, אך אם העלויות של הדבר יקרות באופן משמעותי מהזזת המזגן, או אם זה משמעותי עבורו שיהיה מרפסת פתוחה יש להתחשב בתשובה זו). אמנם כיוון שהחוק שיש בו בחינת מנהג מקום, לא מאפשר לתבוע הזזת מזגן חוץ מבמקרים חריגים, נראה שבאופן שאינו מזיק ומרעיש ממש בפתח חלונו או מרפסת שלו אין לתבוע הזזה של המזגן, אמנם במקום שהוא ממוקם ומרעיש לו ממש בפתחו, אין להתחשב במנהג (כיוון שמנהגים שאין להם היגיון מוסרי אינם תופסים, כדברי תוס' ב"ב ב ע"א ד"ה בגויל) להשאיר מצב זה על מקומו. למעשה, נראה לחלק בין הזזת המזגן לת עבור הזזתו: כיוון שהיתר השימוש במזגן מוטל בספק, יש לחייב את המזיק להזיזו. ולענין הת על ההזזה יש להטיל את רוב הת על הניזק כיוון שלא מבורר שיש לו יכולת תביעה על המזיק. הרב מרדכי גרוס
שאלה: כיבוד הורים-עד היכן?: מהי המצווה של כיבוד הורים מבחינת ההלכה? אם למשל האב האם מבקשים ממני להחמיר-אני חייבת? במה באמת מצווים הילדים בכיבוד הורים?
תשובה: הילדים מחוייבים לעשות רצון הוריהם. בקיום מצוות, הבן בת צריכים לנהוג בחומרות המשפחה. כאשר מתחתנים לא חייבים לנהוג באותם חומרות, לדוגמא, גזירת קיטניות בפסח, ספרדים המתחתנים יכולים לאכול קיטניות בפסח, כאשר עושים זאת בתחילת הנישואין. ה' יצליח דרכך.
שאלה: אישור על סיום 80  מהחובות: לכבוד הרב! אני לומדת הוראת מדעים במכללה בשנה ד. ע"מ לקבל שכר של "מתמחה" (שכר נמוך יותר מאשר שכר של מורה עם תואר אך גבוה יותר מסתם מילוי מקום.) משרד החינוך דורש סיום של 80 מהחובות. (וכן ע"מ שיאושר לה שעשתה סטאז ) שמעתי מאחת האחראיות שהמכללה שלנו הוציאה לכולן אישור שסיימו 80 אע"פ שלא כולן סיימו עדיין. הטענה היתה שלא רצו שבנות יקבלו פחות משכורת בגללן.אך אמרו שבהמשך אם הן רואות שיש לבת עדיין הרבה חובות "יושבים לה על הראש".וכו. מתחילת השנה ועד סוף שבוע הבא אני מחליפה מורה שבחופשת לידה. עדיין לא סיימתי 80 מחובותי (מעריכה שסיימתי קצת יותר מ50 ) ואיני יודעת האם מותר לי להשתמש באישור שהמכללה הוציאה או שעלי לדווח לביה"ס שלא סיימתי ולכן איני מביאה את האישור. אני רוצה בעז"ה לסיים כמה שיותר חובות בשנה הנוכחית אך איני יכולה להיות בטוחה שאצליח להגיע לאחוז הנדרש. איני יודעת האם משרד החינוך מודע לכך שבנות מקבלות אישורים אפילו שלא סיימו. אציין שהאישור הוא לשנתייים בלבד, אם לא מסיימים את התואר עד שנתיים - חוזרים לקבל שכר כממלאת מקום.
תשובה: מותר לך להשתמש באשור שהונפק על ידי המוסד. ודאי שאסור לשקר, הדבר חמור עוד יותר כשיש לדבר משמעויות ממוניות. אך סביר להניח שכשמוסד רשמי מנפיק אישורים בנסיבות אלו, הוא מכיר את הנוהל לפרטיו, ומתנהל באופן שאינו סותר אותו. הרב מרדכי גרוס.